

**Көкшетау қаласының көше атауларын өзгерту туралы**

Ақмола облысы Көкшетау қаласы әкімдігінің 2009 жылғы 16 маусымдағы № А-6/996 қаулысы және Ақмола облысы Көкшетау қалалық мәслихатының 2009 жылғы 16 маусымдағы № С-25/10 шешімі. Ақмола облысы Көкшетау қаласының Әділет басқармасында 2009 жылғы 20 шілдедегі № 1-1-106 тіркелді

      Қазақстан Республикасының 2001 жылғы 23 қаңтардағы «Қазақстан Республикасындағы жергілікті мемлекеттік басқару және өзін-өзі басқару туралы» Заңының 6 бабы, 1 тармағының 15) тармақшасына , Қазақстан Республикасының 1993 жылғы 8 желтоқсандағы «Қазақстан Республикасындағы әкімшілік-аумақтық құрылысы туралы» Заңының 13 бабының 4) тармақшасына сәйкес, Көкшетау қаласының тұрғындарының пікірлерін және Көкшетау қаласы әкімдігі жанындағы тіл саясаты және ономастика жөніндегі Көкшетау қалалық комиссияның 2008 жылғы 23 сәуірдегі № 1 шешімін ескере отырып, Көкшетау қаласының әкімдігі ҚАУЛЫ ЕТЕДІ және Көкшетау қалалық мәслихаты ШЕШТІ:

      1. Көкшетау қаласының келесі көше атаулары өзгертілсін:

      «Чкалов» атындағы көше «Жұмабек Тәшенов» атындағы көше болып өзгертілсін;

      «Коммунистический» көшесі «Мағзи Әбілқасымов» атындағы көше болып өзгертілсін.

      2. Осы қаулы және шешім Көкшетау қаласының Әділет басқармасында мемлекеттік тіркеуден өткен күннен бастап күшіне енеді және ресми жарияланған күннен бастап қолданысқа енгізіледі.

*Көкшетау қаласының әкімі                   Б. Сапаров*

*Төртінші шақырылған Көкшетау*

*қалалық мәслихатының*

*25 сессиясының төрағасы                    Н. Ахат*

*Төртінші шақырылған Көкшетау*

*қалалық мәслихатының хатшысы               Қ. Мұстафина*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК